Down by the Salley Gardens

«Down by the Salley Gardens» (irsk: Gort na Saileán) er et dikt av William Butler Yeats (1865–1939) utgitt i diktsamlingen The Wanderings of Oisin and Other Poems fra 1889. Diktet er senere fått melodi, en irsk folketone fra 1600-tallet, som også blir brukt på Sondre Bratlands voggesang «Gje meg handa di, ven» fra 1988.

Det har blitt foreslått at «Salley Gardens» var på bredden av elven ved Ballysadare nær Sligo der beboerne dyrket trær for produksjon av materialer til taktekking. Salley eller sally er en variant av engelsk sallow (irsk saileach), treslag i vierslekten som inkluderer selje. Ordet weirs i andre vers er en liten demning på tvers av elven. I 1899 skrev Yeats at diktet var en utvidelse av tre linjer fra en folkesang fremført av en gammel kvinne i Ballysodare. Yeats kallte opprinnelig diktet «An Old Song resung».Bushrui, S. B., & Prentki, T. (1990). An international companion to the poetry of WB Yeats. Rowman & Littlefield. En samling ballader i et manuskript i Irlands nasjonalbibliotek viser at den opprinnelige folkesangen hadde tre strofer og Yeats sløyfet trolig den tredje som han ikke likte.Finneran, R. J. (1989). Editing Yeats’s Poems: A Reconsideration. Springer.

I en avstemning hos RTE kom sangen på andre plass (bak Whiskey in the Jar) i kategorien folk & traditional.

Benjamin Britten laget et arrangement for sangen mens han var i USA under andre verdenskrig.Powell, N. (2013). Benjamin Britten: A Life for Music. Random House.

Innspillinger
 Emi Fujita, Rita Eriksen og Vamp på albumet Camomile (2001)
 Kathleen FerrierFerrier, K. (2003). Letters and diaries of Kathleen Ferrier. Boydell Press.Lebrecht, N. (2007). The Life and Death of Classical Music: Featuring the 100 best and 20 worst recordings ever made. Anchor/Knopf Doubleday.
 Tommy Makem og Liam Clancy på albumet, Tommy Makem and Liam Clancy (oppført som «Sally Gardens») (1976)

Referanser

Kategori:Irsk litteratur
Kategori:Irske sanger